Marokkos riksvåpen

Marokkos riksvåpen (formelt Det kongelige våpen) ble tatt i bruk 14. august 1957, da kong Mohammed V ble proklamert til konge av Marokko. Det er utformet av den franske heraldikeren J. Hainaut og tegnet av Suzanne Gautier. Skjoldets motiv er et grønt pentagram på rød bakgrunn (som i flagget) med en soloppgang over Atlasfjellene (stilisert) i bakgrunnen. Øverst er en kongekrone, mens en løve på hver side holder skjoldet. På skriftbåndet under skjoldet står det et sitat på arabisk fra Koranen: «Hvis dere tilber Allah, vil Han komme dere til unnsetning»(In Tansurona Allah yansurukoum - fra sura 47, vers 7).

Kilder 
 Kingdom of Morocco - Ministry of Culture and Communication: Armorial bearing Besøkt 8. november 2017
 Hubert de Fries: Morocco Arms Besøkt 8. november 2017

Riksvåpen
Riksvåpen